*Likumprojekts*

**Grozījumi likumā "**[**Par nekustamā īpašuma nodokli**](https://likumi.lv/ta/id/43913-par-nekustama-ipasuma-nodokli)**"**

Izdarīt likumā "[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)" (Latvijas Republikas Saeimas un Ministru Kabineta Ziņotājs, 1997, 13., 24. nr.; 1998, 24. nr.; 1999, 4., 24. nr.; 2001, 1., 24. nr.; 2003, 2., 15. nr.; 2005, 24. nr.; 2007, 21. nr.; 2008, 1. nr.; 2009, 6., 15. nr.; Latvijas Vēstnesis, 2009, 200. nr.; 2010, 106., 170., 206. nr.; 2011, 202. nr.; 2012, 190. nr.; 2013, 194., 232. nr.; 2014, 57. nr.; 2015, 248. nr.; 2016, 254. nr.; 2017, 78. nr.; 2017, 132.nr.) šādus grozījumus:

1. Papildināt ar 3.2pantu šādā redakcijā:

**“3. 2 Speciālās vērtības nodoklim piemērošana**

(1) Speciālo vērtību nodoklim aprēķina Valsts zemes dienests atbilstoši Nekustamā īpašuma valsts kadastra likuma prasībām.

(2) Speciālo vērtību nodoklim piemēro primārajam mājoklim.

(3) Primārais mājoklis šī likuma izpratnē ir individuālā dzīvojamā māja vai dzīvoklis ar vai bez zemes, kas pieder fiziskai personai, kurā tā ir deklarējusi savu dzīvesvietu.

(4) Individuālai dzīvojamai mājai nekustamā īpašuma nodokli aprēķina no šīs dzīvojamās mājas speciālās vērtības nodoklim.

(5) Dzīvokļa īpašumam, kurā ir dzīvojamā telpu grupa, nekustamā īpašuma nodokli aprēķina no dzīvojamās telpu grupas speciālās vērtības nodoklim.

(6) Dzīvojamajai mājai, kura nav pilnībā sadalīta dzīvokļu īpašumos un tā pieder vienai fizikai personai, kura tajā ir deklarējusi savu dzīvesvietu, nekustamā īpašuma nodokli aprēķina no visas dzīvojamās mājas speciālās vērtības nodoklim.

(7) Dzīvojamajai mājai, kura nav pilnībā sadalīta dzīvokļu īpašumos un pieder vairākām fizikām personām, kuras tajā ir deklarējušas savu dzīvesvietu, nekustamā īpašuma nodokli aprēķina no dzīvojamās telpu grupas speciālās vērtības nodoklim.

(8) Dzīvojamās apbūves zemes nekustamā īpašuma nodokli aprēķina no speciālās vērtības nodoklim, ja uz zemes vienības atrodas dzīvojamā māja.

(9) Nekustamā īpašuma nodokli aprēķina no nekustamā īpašuma nodokļa objekta speciālās vērtības nodoklim pēc stāvokļa taksācijas gada 1.janvārī.  Ja nekustamā īpašuma nodokļa objekts Nekustamā īpašuma valsts kadastra informācijas sistēmā reģistrēts taksācijas gada laikā, nodokli aprēķina no speciālās vērtības nodoklim objekta reģistrācijas brīdī.

(10) Ja taksācijas gada laikā Nekustamā īpašuma valsts kadastra informācijas sistēmā tiek reģistrētas kadastra datu izmaiņas, aktualizētā speciālā vērtība nodoklim nodokļa aprēķinam tiek piemērota ar nākamo taksācijas gadu.

(11) Ja nekustamā īpašuma nodokli aprēķina no speciālās vērtības nodoklim, tad citi nekustamā īpašuma nodokļa atvieglojumi netiek piemēroti.”

1. Papildināt 4.panta pirmo daļu aiz vārdiem “Nekustamā īpašuma kadastrālo vērtību” ar vārdiem “un speciālo vērtību nodoklim”.

3. Papildināt pārejas noteikumus ar 76. un 77. punktu šādā redakcijā:

"76. Grozījumi šā likuma 3.panta 12., 13., 14., 15. un 16.daļas un 3.2pants stājas spēkā 2021. gada 1. janvārī.

77. Šā likuma 3.2pants stājas spēkā 2021. gada 1. janvārī.""

Ministru prezidenta biedrs,

tieslietu ministrs Jānis Bordāns

Iesniedzējs:

Valsts sekretārs Raivis Kronbergs